ব্লাস্ট রোগের প্রাথমিক অবস্থায় জমিতে ১-২ ইঞ্চি পানি ধরে রাখতে পারলে এ রোগের ব্যাপকতা অনেকাংশে হ্রাস পায়। ধানের কুশি অবস্থায় পাড়া ব্লাস্ট রোগ দেখা দিলে বিঘা প্রতি অতিরিক্ত ৫ কেজি পটাশ সার উপরি প্রয়োগ করে সেচ দিলে ভালো ফল পাওয়া যায়। এ ছাড়া ব্লাস্ট আক্রান্ত ধানের জমিতে ইউরিয়া সারের উপরি প্রয়োগ সাময়িক বন্ধ রাখতে হবে। সর্বোপরি, ধান গাছে ব্লাস্ট রোগ দেখামাত্র ট্রুপার-৭৫ ডব্লিউপি, নাটিভো-৭৫ ডব্লিউজি, ব্লাস্টটিন-৭০ ডব্লিউজি, ফিলিয়া-৫২৫ এসই জাতীয় ছত্রাকনাশক ৬ গ্রাম-২০ গ্রাম অর্থাৎ অনুমোদিত মাত্রায় শেষ বিকালে ৫-৭ দিন অন্তর দু’বার প্রয়োগ করতে হবে।